2021. gada 14. jūlijā Rīkojums Nr. 511

Rīgā (prot. Nr. 52 6. §)

**Par nekustamā īpašuma "Mežlapiņas" Sējas pagastā, Saulkrastu novadā,** **pirkšanu Ādažu poligona paplašināšanai**

1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt nekustamo īpašumu "Mežlapiņas" (nekustamā īpašuma kadastra Nr. 8092 003 0025) – zemes vienību (zemes vienības kadastra apzīmējums 8092 003 0025) 1,6 ha platībā – Sējas pagastā, Saulkrastu novadā (turpmāk – nekustamais īpašums).

2. Aizsardzības ministrijai:

2.1. normatīvajos aktos noteiktajā kārtībā īpašuma tiesības uz nekustamo īpašumu nostiprināt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2021. gadam paredzētajiem līdzekļiem.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks